O se ka wa tsiediwa ke batho ba ba reng ga go na Mmopi. Go ya ka bone, o dirilwe ke maatla mangwe a a sa bonweng, a e seng motho. Ba re go na le gore o bo o bopilwe “mo setshwanong sa Modimo,” ga o farologane gope le diphologolo tsotlhe tse di mo lefatsheng, go akaretsa dithaga. Magadi: Modimo o ne a bopa Adame le Efa, ka jalo fa ba ne ba sa mo ikobele kwa tshimong ya Edene, ba ne ba leofela ene. O tshwanetse a bo a ile a utlwa botlhoko thata fa bana ba gagwe ba ntlha ba babedi ba sa mo ikobele. Mme ka yone nako eo Jehofa o ne a bua gore o tla rarabolola bothata joo jang. * O ne a swetsa ka gore sengwe sa dibopiwa tsa gagwe tsa semoya se tle mo lefatsheng, se tshele e le motho mme se ntshe botshelo jwa sone go rekolola batho. Ka jalo, thekololo e ne e le mpho e e tswang kwa Modimong. Go na le lebaka le lengwe le le dirang gore re re thekololo ke mpho e e tswang kwa Modimong. A o kile wa akanya gore Modimo o ne a ikutlwa jang fa Jesu a bolawa?